paragraph_text: Konzervacija predmeta tehničke i industrijske baštine specijalnost je unutar konzervacije-restauracije.Posvećena je tehničkim predmetima ,te industrijskoj baštini.Temeljni principi konzervacije ovih predmeta jednaki su kao i kod drugih predmeta kulturne baštine,znači prije svega usmjerenost ka striktnom poštovanju i što boljem očuvanju izvornosti samog predmeta na kojem se radi.Reverzibilnost te uočljivost rekonstruiranih dijelova kao i mogućnost ponavljanja zahvata također su vrlo važne.